PREMIS CIÈNCIA EMPRÈN 7796 GL LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52701)
  + [Valencià](/va/acuerdo/52228)






Selector de idioma

Leer

* [Español](/es/acuerdo/52791)
* [Valencià](/va/acuerdo/52141)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS CIÈNCIA EMPRÈN 5209 KI LA UNIVERSITAT D'ALACANT [Butlletí Oficial Universitat d'Alacant](/ca/Publicacion)
================================================================================================================

Secretaria General

Butlletí Oficial Universitat d'Alacant





PREMIS CIÈNCIA EMPRÈN 5535 JY LA UNIVERSITAT D'ALACANT

Data d'aprovació
:   30/07/2024

Data de publicació
:   31/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52311)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52106)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52816)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS CIÈNCIA EMPRÈN 1520 NV LA UNIVERSITAT D'ALACANT &url=https://www.boua.ua.es/va/acuerdo/52466)

**Títol:** PREMIS CIÈNCIA EMPRÈN 4539 ID LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 30 de juliol de 2024

PREMIS CIÈNCIA EMPRÈN 1582 SS LA UNIVERSITAT D'ALACANT

1.     Objecte de la convocatòria i procediment de concessió

La Universitat d'Alacant (UA) convoca la I Edició de Premis Sprint Valoritza-Ciència Emprèn, organitzat pel vicerectorat de Transferència, Innovació i Divulgació Científica dins del projecte institucional ua:emprèn amb l'objectiu d'impulsar l'emprenedoria i la innovació en l'àmbit universitari.

Amb aquesta convocatòria es vol premiar les millors iniciatives presentades al programa Sprint Valoritza-Ciència Emprèn desenvolupat en la Universitat d'Alacant en 2024.

Les persones que participen amb una proposta en Sprint Valoritza-Ciència Emprèn tindran la possibilitat de formar part, juntament amb participants de la resta de les universitats públiques valencianes, en la trobada Ciència Emprèn, que tindrà lloc el dia 20 de setembre a Castelló de la Plana.

2.     Requisits de les persones beneficiàries

Hi podran concursar les persones que participen amb una proposta en el programa Sprint Valoritza-Ciència Emprèn de la Universitat d'Alacant, i assistisquen a les sessions que es desenvoluparan els dies 18 i 19 de setembre.

3.     Nombre i dotació dels premis

Es concediran un total de dos premis, de 1.000 € cadascun, a dues de les propostes presentades. El premi es dividirà a parts iguals entre els integrants de l'equip que ha presentat la proposta. La dotació econòmica dels premis estarà subjecta a la corresponent retenció que estableix la normativa vigent.

4.     Termini i procediment de presentació de sol·licituds

4.1. Termini de presentació

El termini de sol·licituds comença l'endemà de publicar-se en el BOUA i acaba el dia 12 de setembre a les 23.59 h.

4.2. Procediment de presentació

La documentació es presentarà a través d'Instància Genèrica en UA Cloud/e-Administració/Tràmits, dirigida a l'Oficina de Transferència de Resultats de Investigació - OTRI i caldrà indicar-hi com a assumpte «Sol·licitud de participació en el concurs CIÈNCIA EMPRÈN 2024». En la sol·licitud haurà de constar el nom de la proposta presentada, així com el nom, els cognoms i el DNI dels integrants de l'equip.

5.     Criteris d'adjudicació

El premi s'assignarà als dos projectes que sumen la puntuació total més alta, d'acord amb els criteris següents:

·         Grau d'innovació: fins a 25 punts.

·         Potencial de transferència: fins a 25 punts.

·         Avanç durant el programa: fins a 25 punts.

·         Pitch, en què es valorarà la claredat de l'exposició i la robustesa i coherència de la proposta: fins a 25 punts.

Per a l'avaluació de les propostes, els participants faran una presentació de cinc minuts davant d'una comissió de valoració el dia 19 de setembre. La comissió podrà formular preguntes durant cinc minuts més.

6.     Òrgan gestor i comissió de valoració

6.1. Òrgan gestor

L'òrgan gestor de la convocatòria, l'OTRI-Oficina de Transferència de Resultats d'Investigació, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència és l'OTRI-Oficina de Transferència de Resultats d'Investigació i el correu electrònic de contacte és [igknczvlkh@xn.gp](mailto:yiicbfxtws@sv.er)

Quan la sol·licitud no reunisca els requisits o estiga acompanyada de la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè de conformitat amb la legislació de procediment administratiu comú esmene la falta o adjunte els documents preceptius amb indicació que si no ho fa així es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2. Comissió de valoració

La comissió encarregada de la valoració de las presentacions estarà formada per:

Presidència:

-              Vicerectora de Transferència de Coneixement, Innovació i Divulgació Científica, o persona en qui delegue.

Secretaria:

-              Director del Servei de Transferència de Resultats d'Investigació-OTRI, o persona en qui delegue.

Vocals:

-              Tècnic o tècnica del Servei de Transferència de Resultats d'Investigació (OTRI).

-              Persona experta en innovació i models de negoci, no pertanyent a la UA

-              Gerent de la Fundació Parc Científic d'Alacant, o persona en qui delegue

Els membres de la comissió de valoració signaran el document d'absència de conflicte d'interessos (DACI).

7.     Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/es/centro-empleo/formacion/gennera.html> substituiran la notificació a les persones interessades i produiran els mateixos efectes.

Després de les presentacions dels participants i la deliberació del jurat, aquest donarà a conèixer a tots els participants els dos projectes que han obtingut la puntuació màxima i que rebran, per tant, els dos premis. Addicionalment, la resolució es publicarà en la web https://uaemprende.ua.es/va/ideacio/sprint-valoriza-ciencia-empren.html.

8.    Marc legal i pressupostari

La convocatòria d'ajuda, amb referència 2024SBV157, que serveix de base reguladora està recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquesta convocatòria puja a un màxim de 2.000 euros i serà sufragada amb càrrec a l'orgànica  05529A6332 del pressupost del Vicerectorat de Transferència, Innovació i Divulgació Científica. L'execució d'aquesta dotació està supeditada a la disponibilitat de liquiditat de la UA. S'hi aplicaran les disposicions fiscals vigents.

9.    Obligacions, justificació de persones beneficiàries i pagament

9.1. Obligacions de les persones beneficiàries

Les persones beneficiàries s'obliguen a facilitar la documentació i tota la informació que els siga requerida i a complir, si escau, els deures que estableixen l'article 14 de la Llei 38/2003, de 17 de novembre.

9.2. Justificació de persones beneficiàries i pagament

La justificació del beneficiari serà prèvia a la concessió, mitjançant la comprovació dels requisits exigits per a la concessió.

10.  Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>.

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/es/privacidad.html>

11.      Recursos

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

Alacant, 30 de juliol de 2024

P.D. de signatura, la vicerectora de transferència, innovació i divulgació científica

(Resolució de 22 de desembre de 2020)

María Jesús Pastor Llorca





[Carretera Sant Vicent del Raspeig s/n  
03180 Sant Vicent del Raspeig - Alacant  
 Tel. 30 809 8423 - Fax 89 142 6961](https://www.google.es/maps/@82.356771,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12030&trk=tyah&trkInfo=tarId%8Y9233244395221%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)